Publication: Magyar Közlöny
Issue: MK-2008-23 (Year: 2008, Number: 23)
Era: 2004-2010
Section: egyeztetéséről szóló 94/2004. (IV. 27.) Korm. rendelet (a továbbiakban: Műszr.)
Paragraph Index: 311

5. egyes költségvetési és humán jellegű feladatok koordinációja a szakállamtitkárságok bevonásával. 2008/23. szám 1.1.2. JOGI FŐOSZTÁLY A Főosztály főbb feladatai és célkitűzései: A minisztérium stratégiájához kapcsolódó hatékony közigazgatási szabályozási feladatok ellátása, továbbá a stratégiához tartozó feladatok ellátásához szükséges szerződések véleményezésében, az intézmény-átalakításban, a miniszter vagyonkezelői felelősségébe tartozó társaságok irányítását megalapozó döntésekben való szolgáltató közreműködés. Kodifikációs központként szolgál. A Főosztály munkáját főosztályvezető vezeti, akit az általános jogkörű főosztályvezető-helyettes - annak hiányában a kijelölt osztályvezető - helyettesít. A Főosztály szervezetileg az alábbi osztályokra tagolódik: - Általános Jogi Osztály - Jogszabály-előkészítő Osztály A Főosztály stratégiai feladatai: 1. a miniszter feladat- és hatáskörébe tartozó jogszabály-tervezetek és az állami irányítás egyéb jogi eszközei kodifikált szövegének kialakítása, ennek keretében a szabályozás magyar jogrenddel való összhangjának biztosítása, a jogszabály-tervezetek véglegesítése, a jogközelítést célzó jogszabály tervezetek véglegesítése és azoknak a közösségi acquis-val való összhangjának figyelemmel kísérése, 2. a szakmai javaslatok alapján a tárca jogalkotási programjának összeállítása, továbbá a Kormány törvényalkotási programjára és a Kormány és a Kormánykabinet munkatervére vonatkozó minisztériumi javaslat előkészítése, a jogalkotási programban a minisztérium jogközelítési célú jogalkotási feladatainak ütemezése és azok végrehajtásának figyelemmel kísérése, 3. tárcaálláspont kialakítása az Alkotmány megváltoztatására vonatkozó törvényekkel, az alkotmányos alapjogok és alapvető emberi jogok érvényesülését garantáló törvényekkel, a büntetőjogi, a polgári jogi, a családjogi és az igazságszolgáltatást érintő törvényekkel kapcsolatosan, 4. részvétel a Közbeszerzési Bizottság, valamint a Társasági és Intézményfelügyeleti Bizottság ülésein és az alapdokumentumok jogi szempontú véleményezésének ezen keresztüli gyakorlása, 5. közreműködés a miniszter által felügyelt intézmények alapító és megszüntető okiratainak (azok módosításainak), továbbá a miniszter vagyonkezelői felelősségébe tartozó társaságok, alapítványok alapító okiratainak, illetve társasági szerződései módosításának kialakításában – a vélemény a gazdasági-célszerűségi megfontolásokra nem terjed ki, 6. a minisztérium – Korm. határozatban foglalt – országos bűnmegelőzési feladatainak koordinációja, és a minisztérium képviselete a Bűnmegelőzési Tanácsban. A Főosztály operatív feladatai: 7. a főfelelős szervezeti egységgel együttműködve – amennyiben annál jogász végzettségű köztisztviselőt nem foglalkoztatnak – a más minisztériumok és 2008/23. szám egyéb szervek által előkészített jogszabálytervezetek, illetőleg jogszabálytervezetet tartalmazó kormány-előterjesztések tervezeteinek jogi és kodifikációs szempontból történő véleményezése, 8. a minisztérium jogi képviselete a bíróságok és hatóságok előtt indult eljárásokban (kivéve, ha az eljárás tárgya szerint érintett főosztálynál jogi végzettségű munkatársat foglalkoztatnak) – ide nem értve azokat az eseteket, amelyekben a miniszter ettől eltérően rendelkezik –, a peres ügyek nyilvántartása, 9. a szervezeti egységek által előkészített szerződéstervezeteknek, a szerződések módosításainak jogi szempontból történő véleményezése, amely vélemény azonban a gazdasági-célszerűségi megfontolásokra nem terjed ki, 10. véleményformálás a főosztályok részéről történő megkeresés alapján a minisztérium által nyújtott támogatásokkal kapcsolatos jogi megítélést igénylő ügyekben, 11. közreműködés az állampolgároktól és a külső szervektől (ideértve az Alkotmánybíróságot és az országgyűlési biztosokat is) érkező, jogértelmezést igénylő beadványokkal kapcsolatos tárcaálláspont kialakításában, 12. a szakmai főosztályokkal együttműködve részvétel az Országgyűlés bizottságai előtt a tárca jogszabály-előkészítési felelősségébe tartozó törvényjavaslatok képviseletében, 13. közreműködés a nemzetközi szerződések megkötésének előkészítésében, tárgyalásában, ezzel kapcsolatban a jogalkotási törvényből, a Kormány ügyrendjéből eredő feladatok ellátása, 14. a miniszteri utasítások nyilvántartása, 15. a minisztérium jogszabály-előkészítési felelősségi körébe tartozó jogszabályok hatályosulásának vizsgálata, valamint az érdemi és technikai deregulációjával kapcsolatos minisztériumi feladatok összegyűjtése, 16. közreműködés a közösségi szabályok végrehajtásával, a közösségi jogszabályok átültetésének elmulasztásával (kötelezettségszegési eljárás), valamint az EU-s intézményektől érkező jogközelítéssel összefüggő megkeresések megválaszolásával kapcsolatos feladatokban, 17. a miniszter vagy a minisztérium feladat- és hatáskörébe tartozó ügyekben hozott határozatok és felügyeleti intézkedések véleményezése, 18. a közérdekű adat igénylésével kapcsolatos kérelmek elbírálása, 19. az országgyűlési biztosi megkeresések összefogása, az azokra adott válaszok koordinációja, 20. a minisztérium jogszabály-előkészítési felelősségébe tartozó jogszabályok nyilvántartása, 21. a felügyeleti igazolványokkal kapcsolatos feladatok ellátása, 22. a minisztérium és a miniszter által irányított, illetve felügyelt intézmények biztonsági okmányaival kapcsolatos koordináció, 23. a közlekedési infrastruktúra szakterületén a műszaki szabályozások bejelentésével és a bejelentések véleményezésével kapcsolatos feladatok (EU és WTO notifikáció) koordinációja, 24. a minisztérium Szervezeti és Működési Szabályzatának összeállítása. 2008/23. szám 1.1.3. STRATÉGIAI FŐOSZTÁLY A Főosztály főbb feladatai és célkitűzései: A minisztérium stratégiai célkitűzéseihez való hozzájárulás a stratégiai menedzsment támogatásával. A Főosztály munkáját főosztályvezető vezeti, akit főosztályvezető-helyettes helyettesít. A Főosztály szervezetileg az alábbi osztályokra tagolódik: - Elemzési és Szabályozási Osztály - Strukturális Politikák Osztály A Főosztály stratégiai feladatai: 1. a minisztérium intézményi stratégiájának és adott évi akciótervének kidolgozása, a stratégia végrehajtásának nyomonkövetése, a stratégiai értekezletek titkársági feladatainak ellátása, éves végrehajtási jelentés összeállítása az intézményi stratégia előrehaladásáról, 2. a minisztérium szakállamtitkárságain készülő a minisztérium felelősségi körébe tartozó középtávú szakpolitikai stratégiák, akciótervek kidolgozásának, nyomonkövetésének és felülvizsgálatának összefogása, 3. a felsővezetői szintű stratégiai döntések támogatása, 4. a minisztériumot átfogóan érintő gazdaságpolitikai elemzések készítése és beszerzése (különös tekintettel a gazdasági növekedés, az egyensúly, a nemzetgazdasági és vállalati szintű versenyképesség, és a magyar gazdaság EU belső piaci integrációjának alakulására), 5. mértékadó nemzetközi szervezetek felmérései, ország-tanulmányai és - jelentései alapján készített értékelések és ajánlások összeállítása, 6. a magyar gazdaság helyzetét és kilátásait bemutató, negyedévente megjelenő makrogazdasági elemző kiadvány készítése, 7. stratégiai jelentőségű közgazdasági szabályozási kérdésekben ajánlások és összefoglalók készítése, 8. a stratégia-vezérelt szakpolitika-alkotás, a fejlesztéspolitikai tervezés, valamint az ágazati szabályozással kapcsolatos tárcafeladatok irányítása, 9. a Nemzeti Lisszaboni Akcióprogram mikrogazdasági/strukturális intézkedéseket tárgyaló részével kapcsolatos tárcateendők összefogása, a tárcarészanyag kidolgozása, 10. a minisztérium képviselete a kormányzati stratégia-alkotáshoz, a tárcaközi szintű stratégiai tervezéshez kapcsolódó szervezetek, tanácsok, bizottságok, munkacsoportok munkájában, 11. a szakmai főosztályok számára módszertani támogatás a szakpolitikai programok, projektek, és szabályozási feladatok (előzetes és utólagos) értékeléséhez, hatásvizsgálatához, 12. a központi költségvetéssel, a társadalombiztosítással, az egészségügyi és nyugdíjszabályozással, a foglalkoztatás-szabályozással és foglalkoztatáspolitikával, az oktatási, képzési és szakképzési rendszerrel, a támogatási rendszerrel, a lakáspolitikával és az államháztartás 2008/23. szám szabályozásával, valamint a számvitelre vonatkozó jogszabályokkal összefüggő feladatokból következő minisztériumi teendők ellátása, összefogása; illetve az azokkal kapcsolatos minisztériumi álláspont kialakítása és képviselete, 13. a minisztérium adó-, járulék-, és illetékrendszerrel kapcsolatos álláspontjának kidolgozása és képviselete, illetve az adó-, járulék- és illetékrendszer javítására irányuló javaslatok elkészítése, továbbá becslések készítése az adórendszer tervezett és megvalósult változásainak lehetséges hatásairól, 14. a minisztérium által felügyelt, állami támogatás kategóriájába eső források felhasználási szabálykeretének kialakítása, monitoring-rendszerének kidolgozása, valamint intézményi szinten együttműködés a Pénzügyminisztérium Támogatás Vizsgáló Irodával, 15. a minisztérium képviselőjeként részvétel az EU Gazdaságpolitikai Bizottsága (EPC) és az OECD Gazdaságpolitikai Bizottsága STEP és WP1 munkacsoportjának munkájában; ez utóbbi munkacsoport esetében a magyar kormányzati részvétel koordinálása, 16. az OECD magyar országtanulmányának előkészítésével kapcsolatos tárcafeladatok koordinálása, a minisztérium álláspontjának képviselete. A Főosztály operatív feladatai: 17. a fontosabb makrogazdasági és gazdaságpolitikai hírekről, adatokról, eseményekről rendszeres jelentések és összefoglalók készítése, 18. eseti jellegű háttér- és tájékoztató anyagok készítése, 19. az Országos Fejlesztéspolitikai Koncepció, a Nemzeti Stratégiai Referenciakeret és egyéb fejlesztéspolitikai dokumentumok (pl.: Nemzeti Fenntartható Fejlődés Stratégia, kiemelt térségi és regionális területfejlesztési koncepciók) minisztériumot érintő részei kialakításának összefogása, a területfejlesztési szervezetekbe delegált tárcaképviselők munkájának összehangolása, 20. az EU regionális/kohéziós politikájával, illetve a Strukturális Alapok és a Kohéziós Alap fedezte hazai programok (operatív programok) tervezésével kapcsolatos tárcafeladatok összefogása, valamint részvétel a minisztérium kompetenciájához közvetetten kapcsolódó, de más tárcák felelősségébe tartozó Operatív Programok tervezésével összefüggő kormányzati feladatokban, 21. a felsővezetői szintű hazai és EU-tárgyalások közül kiemelten a hazai és EU Versenyképességi Tanács, a hazai Versenyképességi Tanácsadó Testület, valamint e testületek munkáját érintő, nemzetközi miniszteri találkozók, valamint versenyképességi témakörben a több államtitkárságot átfogóan érintő hazai és nemzetközi találkozók szakmai előkészítése, 22. a Kormány, az Államtitkári Értekezlet és a Gazdasági Kabinet számára benyújtott stratégiai jelentőségű, a főosztály fő felelősségébe tartozó, gazdaságpolitikai tárgyú előterjesztések és tájékoztatók véleményezése, azokról miniszteri és államtitkári felkészítők készítése, 23. kiemelt felhasználóként közreműködés a minisztérium külkereskedelmi forgalomról szóló adatokat tartalmazó információs rendszerének, valamint a főosztály elemzési tevékenységéhez szükséges további (elsősorban adózási adatokat tartalmazó) adatbázisok kialakításában, 2008/23. szám 24. tárcaképviselet biztosítása az Országos Statisztikai Tanácsban, az Országos Felnőttképzési Tanácsban, az Országos Szakképzési Tanácsban, a Felnőttképzési Akkreditációs Testületben, a Felsőoktatási és Tudományos Tanácsban, az Országos Képzési Keretrendszer Tárcaközi Bizottságban, az OÉT Bér- és Munkaügyi Bizottságában, a Közmunka Tanácsban, a Szülőföld Alap Oktatási és Szakképzési Kollégiumában, valamint azon Operatív Programok Monitoring Bizottságaiban, ahol nem a minisztérium szakállamtitkárságai látják el a képviseletet, 25. a minisztérium megbízásával folytatott elemzési és kutatási feladatok minisztériumon belüli összefogása az ügyben érintett szakmai államtitkárságok bevonásával, a kutatási javaslatokról előterjesztés készítése a Stratégiai Értekezletnek, 26. a Stratégiai Értekezlet és a Monitoring Értekezlet titkársági teendőinek, a Stratégiai Előkészítő Bizottság titkársági és vezetői teendőinek ellátása, 27. az Országos Érdekegyeztető Tanács (OÉT) munkájával kapcsolatos minisztériumi feladatok koordinálása, az ebből adódó teendők ellátása, 28. a közoktatás, a felsőoktatás, a szakképzés, a felnőttképzés és az ifjúságpolitika állami feladatainak teljesítéséből adódó tárcafeladatok koordinációja és ellátása, továbbá az ezekkel kapcsolatos koncepcionális és stratégiai kérdésekben a minisztériumi álláspont kialakítása. 1.1.4. KOMMUNIKÁCIÓS FŐOSZTÁLY A Főosztály főbb feladatai és célkitűzései: Kétoldalú, kiegyensúlyozott kommunikáció kialakítása, mely törekszik a közvélemény és a média tájékoztatása mellett, az érdekek kölcsönös megismerésére, megértésére és harmonizálására. Külső kommunikáció terén: hiteles és folyamatos tájékoztatás a közvélemény, a média, az érdekképviseletek és a gazdasági élet szereplői felé; a minisztérium számára stratégiai fontosságú témakörök tematizálása. Belső kommunikáció terén: nyitott kommunikáció a minisztériumon belüli közéletben és közügyekben. Társadalmi kapcsolatok terén: a minisztérium pozitív megítélésének javítása, az imázs erősítése, kétirányú kommunikációra alkalmas ügyfélkapcsolati menedzsment működtetése. A Főosztályt a főosztályvezető vezeti, akit az általános jogkörű főosztályvezetőhelyettes helyettesít. A Főosztály szervezetileg nem tagolódik osztályokra. A Főosztály stratégiai feladatai: 1. a minisztérium kommunikációs stratégiájának, terveinek és feladatainak összeállítása, kialakítása és végrehajtása, 2. válságkommunikáció, 3. a miniszter által felügyelt, illetve irányított intézmények és a miniszter vagyonkezelési felelősségébe tartozó társaságok kommunikációjának koordinációja. 2008/23. szám A Főosztály operatív feladatai: 4. jogalkotással összefüggő kommunikáció, 5. a minisztérium bel- és külföldi médiakapcsolatainak, média és PR programjainak szervezése, koordinálása, 6. szóvivői feladatok ellátása, 7. médiafigyelő szolgálat, elemzés, értékelés, 8. a minisztérium arculatának elkészítése, folyamatos gondozása, az előírások betartásának felügyelete, 9. kommunikációs kampányok szervezése és lebonyolítása, kiadványok szerkesztése és kiadása, hirdetések megjelentetése, 10. a minisztérium internet és intranet portáljainak, valamint az azokhoz kapcsolódó hírlevelek szerkesztése, 11. angol nyelvű gazdasági hírlevél szerkesztése és szerkesztői rendszerének működtetése, 12. a minisztériumhoz érkező ügyfélszolgálati megkeresések ügyintézése, az Ügyfélszolgálati Információs Iroda működtetése annak szervezeti és működési szabályzata alapján, 13. belső kommunikáció, belső PR, 14. gondoskodás a főosztályok javaslatai alapján a jogszabályi kötelezettségeken alapuló interneten történő közzétételi kötelezettségekről, 15. az egységes kormányzati kommunikáció érdekében együttműködés a MeH kormányzati kommunikációért felelős államtitkárának irányítása alá tartozó szervezeti egységekkel, 16. közérdekű bejelentések, javaslatok és panaszok szakszerű átvétele, ezek közül a miniszter feladat- és hatáskörébe tartozó ügyek főosztályokhoz közvetítése, a minisztérium tájékoztató kiadványainak hozzáférhetővé tétele, 17. a közérdekű adatok megismerésére irányuló egyedi igények teljesítése, valamint a közérdekű adatok elektronikus közzététele külön szabályzatok alapján, 18. ügyfélkapcsolati adatbázis kezelése és rendszerezése, továbbá rendszeres frissítése, 19. elektronikus kommunikáció, melynek belső rendjét külön szabályzat tartalmazza, 20. útijelentések hozzáférhetővé tétele, 21. a minisztérium könyvtárának működtetése, 22. az OSAP adatgyűjtések szakmai koordinációja. 1.1.5. TÁRSASÁGI ÉS INTÉZMÉNY-FELÜGYELETI FŐOSZTÁLY A Főosztály főbb feladatai és célkitűzései: A legjobb állami vagyongazdálkodási szervezet kialakítása, a vagyonkezelt társaságok értékének és jövedelmezőségének növelése. Az intézmények működésének felügyelete és stratégiai irányítása a modern, transzparens és hatékony intézményi rendszer kialakítása érdekében. A vagyonkezelés és a miniszteri döntések előkészítése során a tulajdonosi, szakmapolitikai, költségvetési, jogi, esetenként állami megrendelői szempontok lehetőség szerint konszenzusos érvényesítése. 2008/23. szám A Főosztály munkáját főosztályvezető vezeti, akit az általános jogkörű főosztályvezető-helyettes - annak hiányában a kijelölt főosztályvezető-helyettes - helyettesít. A Főosztály szervezetileg az alábbi osztályokra tagolódik: - Társasági Osztály - Intézmény-felügyeleti Osztály. A Főosztály stratégiai feladatai: 1. vagyongazdálkodási és vagyonkezelési stratégia és irányelvek kidolgozása a vagyonkezelt társaságok tekintetében, 2. egységes vagyonkezelői irányítási módszertan kidolgozása és a referensi rendszer működtetése, 3. részvétel az állami vagyon kezelésére vonatkozó szakmai szabályozási koncepciók kidolgozásában, 4. a miniszter vagyonkezelői felelősségébe tartozó társaságok vezető tisztségviselőinek javadalmazására vonatkozó szabályok kialakítása, 5. a miniszter vagyonkezelői felelősségébe tartozó társaságok középtávú működési, tevékenységi és szervezeti stratégiájának kialakítása, és intézkedési terv alapján történő végrehajtása, 6. a miniszter által felügyelt illetve irányított intézmények költségvetés-tervezési tevékenységének összefogása, tervezési alapelvek meghatározása, részükre a tervezési körirat megküldése, a minisztériumi fejezethez tartozó költségvetési intézmények költségvetési javaslatának a szakterület egyetértésével történő elkészítése és megküldése a gazdasági, infomatikai és humánpolitikai szakállamtitkár részére, 7. a miniszter által felügyelt illetve irányított intézmények kincstári költségvetésének felülvizsgálata, jóváhagyása, továbbítása a Költségvetési Főosztályra, 8. a miniszter által felügyelt illetve irányított intézmények elemi költségvetésének felülvizsgálata, a kabinetfőnök jóváhagyása után az adatok feldolgozását és ellenőrzését követően a Költségvetési Főosztály részére történő továbbítása, 9. a miniszter által felügyelt illetve irányított intézmények költségvetési beszámolási tevékenységének összefogása, beszámolási szempontrendszer meghatározása, az elkészített beszámolók számszaki ellenőrzése, a kabinetfőnök jóváhagyását követően az intézmény részére történő visszaküldése, 10. a miniszter által felügyelt illetve irányított intézmények intézményi felügyeleti kontrolling rendszer koncepciójának meghatározása, az adatszolgáltatás kialakítása, a rendszer működtetése, az intézményi adatszolgáltatás összefogása, felügyelete, és adatszolgáltatás a Tervezés-koordinációs és Kontrolling Főosztály részére, 11. a fejezethez tartozó önállóan és részben önállóan gazdálkodó költségvetési szervek költségvetési-gazdálkodási tevékenysége felügyeletének ellátása, 12. a miniszter által felügyelt illetve irányított intézmények által benyújtott, fejezeti hatáskörű előirányzat-módosítási igények előterjesztése, az előirányzatmódosítások engedélyezése, majd továbbítása a Magyar Államkincstár felé, 2008/23. szám 13. a miniszter által felügyelt illetve irányított intézmények maradványelszámolásának összefogása, adatszolgáltatás a Költségvetési Főosztály részére, 14. a miniszter által felügyelt illetve irányított intézmények egyablakos kapcsolattartási rendszerének működtetése, 15. a miniszter által felügyelt illetve irányított intézmények alapító és megszüntető okiratainak, elkészítése - a szakmai és a Jogi Főosztály bevonásával -, nyilvántartása, az alapítással, megszüntetéssel összefüggő gazdálkodási feladatok ellátása, valamint az intézmények szervezeti és működési szabályzatainak elkészítésével kapcsolatos koordinációs feladatok ellátása, 16. a miniszter által felügyelt illetve irányított intézmények középtávú működési, tevékenységi és szervezeti stratégiájának kialakítása, és intézkedési terv alapján történő végrehajtása. A Főosztály operatív feladatai: 17. a miniszter vagyonkezelői felelősségébe tartozó társaságokban az állam tulajdonosi jogának gyakorlásával kapcsolatos feladatok ellátása, a vonatkozó Tulajdonosi Határozatok előkészítése a Társasági és Intézmény-felügyeleti Bizottság (TIB) ügyrendje szerint, belső és külső szakmai egyeztetések lefolytatása, véleményezés és javaslattétel a TIB részére, 18. a Magyar Nemzeti Vagyonkezelő Zrt.-vel (a továbbiakban: MNV Zrt.) kötött, társasági részesedésekre vonatkozó vagyonkezelési szerződés szerinti egyeztetések lefolytatása a tulajdonosi joggyakorlás során, 19. a miniszter vagyonkezelői felelősségébe tartozó társaságok beszámoltatási, értékelési és ellenőrzési rendszerének kialakítása, működtetése, a szükséges nyilvántartások vezetése, a társasági információs rendszer (TIR) kialakítása, fejlesztése és működtetése, monitoring irányítása, 20. a miniszter vagyonkezelői felelősségébe tartozó társaságok tulajdonosi részesedéseinek nyilvántartása, 21. a miniszter vagyonkezelői felelősségébe tartozó társaságok, valamint az MNV Zrt. tulajdonosi jogkörébe tartozó egyes társaságok (melyek testületeibe a minisztérium tagokat delegálhat) igazgatósági és felügyelőbizottsági tagságokra vonatkozó miniszteri döntések előkészítése és végrehajtása, továbbá ezen tagságokra vonatkozó nyilvántartási rendszer (díjazás, delegáló intézmény) kialakítása, és naprakész vezetése, 22. a Társasági és Intézmény-felügyeleti Bizottság működtetésével kapcsolatos feladatok ellátása a vonatkozó ügyrend alapján, Tulajdonosi Határozatok nyilvántartása, 23. a miniszter vagyonkezelői felelősségébe tartozó társaságok alapító okirata, illetve társasági szerződése módosításának elkészítése, illetve azok naprakész változatának nyilvántartása, 24. a miniszter vagyonkezelői felelősségébe tartozó társaságok által végzett közszolgáltatások működési (pénzügyi, gazdálkodási) feltételrendszere kialakításának véleményezése, 25. a társaságokkal megkötendő közhasznú szerződések támogatási (pénzügyi, gazdálkodási) feltételrendszere kialakításának véleményezése, 26. a minisztérium felügyelete alá tartozó központi költségvetési szervek, továbbá a miniszter vagyonkezelői jogkörébe tartozó társaságok kezelésében lévő állami vagyonnal való gazdálkodással kapcsolatos - jogszabályban, valamint 2008/23. szám vagyonkezelési szerződésben a minisztérium egyetértéséhez, illetve véleményadásához kötött - feladatok elvégzése, 27. az MNV Zrt.-vel kötött vagyonkezelési szerződés megkötésének, módosításának, aktualizálásának aláírásra történő előkészítése azon társasági részesedésekre vonatkozóan, amelyek esetében a tulajdonosi jogokat a minisztérium gyakorolja, 28. társasági részesedések értékesítésének előkészítése és az értékesítés lebonyolításában való közreműködés, az MNV Zrt.-vel kötendő megállapodás alapján, 29. a minisztérium képviselete a Nemzeti Vagyongazdálkodási Tanács (NVT) ülésein, az MNV Zrt. portfoliójába és a minisztérium szakmai irányítása alá tartozó állami vagyont érintő döntéshozatalban, 30. az MNV Zrt.-vel kötendő Együttműködési Megállapodás alapján a minisztérium véleményének közvetítése az MNV Zrt. által tulajdonolt társaságokkal kapcsolatos azon döntésekben, melyekben véleményezési jog biztosított a minisztérium részére, 31. a miniszter vagyonkezelői felelősségébe tartozó társaságok első számú vezetői javadalmazásának és teljesítményértékelésével kapcsolatos feladatok ellátása, 32. a miniszter vagyonkezelői felelősségébe tartozó társaságokkal kapcsolatos - tulajdonosi és szakmai szempontból releváns - összes információ összegyűjtése és ez alapján meghatározható minisztériumi feladatok elvégzése, illetve koordinálása, 33. a vasútegészségügy fejlesztési, működtetési koncepciójára vonatkozó javaslatok kialakítása, valamint az egészségügyi szabályozással összefüggő minisztériumi feladatoknak belső koordinációja, 34. a miniszter által felügyelt illetve irányított intézmények számszaki költségvetési javaslatának összesítése és szöveges indoklásának elkészítése, a számszaki javaslatnak a Költségvetési Főosztály, a szöveges indoklásnak a Tervezés-koordinációs és Kontrolling Főosztály részére történő megküldése, 35. a miniszter által felügyelt illetve irányított intézmények negyedéves mérlegjelentéseinek ellenőrzése, feldolgozása, a Költségvetési Főosztály részére megküldése, 36. a miniszter által felügyelt illetve irányított intézmények féléves és éves beszámolóinak feldolgozása, ellenőrzése, beszámolóihoz tartozó szakmai tevékenység ellátásáról szóló melléklet ellenőrzése és jóváhagyása, a Költségvetési Főosztály részére megküldése, és az éves beszámoló jóváhagyásra előterjesztése, 37. a miniszter által felügyelt illetve irányított intézmények előző évi előirányzatmaradvány elszámolásának felülvizsgálata, 38. a miniszter által felügyelt illetve irányított intézmények zárszámadási törvénytervezetekhez tartozó szakmai mellékleteinek összesítése, szöveges indoklás összeállítása, zárszámadási törvénytervezetekhez tartozó szakmai tevékenységének értékeléséről szóló melléklet jóváhagyása, továbbítása a Költségvetési Főosztályra, 39. a miniszter által felügyelt illetve irányított intézmények támogatási és kiadási, valamint bevételi előirányzatai alakulásának nyilvántartása, az évközi Országgyűlés, Kormány, fejezeti és intézményi hatáskörben végrehajtott előirányzat-módosítások analitikus vezetése, 2008/23. szám 40. havi rendszerességgel adatszolgáltatás készítése a miniszter által felügyelt illetve irányított intézmények előirányzat felhasználásáról, az intézmények negyedéves előirányzat finanszírozási tervének összesítése, 41. a miniszter által felügyelt illetve irányított intézmények nyilvántartással összefüggő feladatainak - számlanyitás, számla megszüntetése stb. - ellátása, a törzsadattárat érintő adatszolgáltatások elkészítése, a Magyar Államkincstár felé az intézmények átalakításával, megszüntetésével kapcsolatos feladatok végrehajtása, 42. a miniszter által felügyelt illetve irányított intézmények havi időarányos keretnyitásának engedélyezése, 43. előterjesztés készítése a Magyar Államkincstár felé - a miniszter által felügyelt illetve irányított intézmények által kezdeményezett - előirányzat keretnyitás előrehozásáról, 44. a miniszter által felügyelt illetve irányított intézmények közérdekű adatainak megjelenítésével kapcsolatos teendők szabályozása, 45. a miniszter által felügyelt illetve irányított intézményeknél a vezetők javadalmazási kérdéseinek, prémiumcél meghatározásának és teljesítményértékelésének döntés-előkészítése, koordinálása, 46. a minisztérium és a miniszter által felügyelt, illetve irányított intézmények feladat-összehangolása, 47. a miniszter által felügyelt illetve irányított intézmények szervezeti és működési szabályzatainak elkészítésével kapcsolatos koordinációs feladatok ellátása. 1.1.6. BELSŐ FEJLESZTÉSI FŐOSZTÁLY A Főosztály főbb feladatai és célkitűzései: A minisztérium és az intézmények működési sajátosságainak feltérképezésével, és problémák beazonosításával olyan szervezetkulturális, strukturális változások generálása és implementációja, melyek növelik a működési és költséghatékonyságot. A Főosztály munkáját főosztályvezető vezeti, akit az általános jogkörű főosztályvezető-helyettes helyettesít. A Főosztály szervezetileg nem tagolódik osztályokra. A Főosztály stratégiai feladatai: 1. a minisztérium és a miniszter által felügyelt, illetve irányított intézmények általi feladatellátás optimalizálására vonatkozó stratégia megalkotása, és a kormányzati szempontoknak megfelelő módon történő implementálása, 2. a minisztérium eredményes feladatellátásához szükséges szervezet kialakítása, a munkafolyamatok szervezésével kapcsolatos stratégiai feladatok végrehajtása, 3. Központi Projekt Iroda működtetése, 4. a minisztérium és a miniszter által felügyelt, illetve irányított intézmények működésének minőségbiztosítási felügyelete, a közigazgatási 2008/23. szám minőségfejlesztés irányainak kidolgozásában és implementációjában való részvétel, 5. a minisztérium hatékony működéséhez szükséges szervezetfejlesztési stratégia elkészítése, 6. a minisztérium stratégiájához kapcsolódó éves intézkedési terv monitoringja, az ehhez kapcsolódó feladatok ellátása, a stratégia, az intézkedési terv és a teljesítményértékelésben kitűzött célok szinergiájának biztosítása. A Főosztály operatív feladatai: 7. az elfogadott stratégián alapuló intézményfejlesztési projektek meghatározása, 8. részvétel a közigazgatás korszerűsítésével kapcsolatos kormányzati munkában, az ebből adódó minisztériumi feladatok összefogása, 9. a minisztériumi munkafolyamatok, hatás- és feladatkörök elemzése, 10. a belső szervezetfejlesztéssel kapcsolatos feladatok ellátása, 11. monitoring értekezletek titkársági feladatainak ellátása, 12. a beérkező projektjavaslatok feldolgozása, 13. projektindítás támogatása, kontrollja, 14. projekt-monitoring, illetve értékelés és visszacsatolás kontrollja a minisztérium által kezelt projektek esetében, 15. a minisztérium belső szervezeti korszerűsítésére vonatkozó miniszteri döntések előkészítése. 1.2. ELLENŐRZÉSI FŐOSZTÁLY A Főosztály főbb feladatai és célkitűzései: Objektív ellenőrző és tanácsadó tevékenységével hozzájárul a minisztérium feladatellátásának és működésének eredményességéhez, hatékonyságához, gazdaságosságához, szabályszerűségéhez. A belső ellenőrzésre vonatkozó jogszabályok, a Pénzügyminisztérium által kiadott módszertani útmutatók és a minisztériumi belső ellenőrzési kézikönyvek figyelembevételével végzett kockázatelemzéseken alapuló ellenőrzések és elemzések alapján ajánlásokat, tanácsokat és információkat ad a minisztérium vezetése számára a tárca céljainak megvalósításához. A Főosztály munkáját főosztályvezető vezeti, akit az általános jogkörű főosztályvezető-helyettes helyettesít. A Főosztály szervezetileg az alábbi osztályokra tagolódik: - Közösségi Támogatások Ellenőrzési Osztály - Költségvetési Ellenőrzési Osztály A Főosztály stratégiai feladatai: 1. a minisztérium kockázatelemzésen alapuló stratégiai és éves ellenőrzési tervének elkészítése, amelynek magában kell foglalnia a feladatellátáshoz szükséges személyi és tárgyi feltételek fejlesztésére, a képzésre és 2008/23. szám továbbképzésre, esetenként külső erőforrás bevonására vonatkozó javaslatokat is, 2. a miniszter által felügyelt illetve irányított intézmények ellenőrzési terveinek összesítése és a minisztérium ellenőrzési tervével együtt a pénzügyminiszter részére történő megküldése, 3. a minisztérium éves ellenőrzési beszámolójának elkészítése és a miniszter által felügyelt illetve irányított intézmények ellenőrzési beszámolói összesítésével együtt a pénzügyminiszter részére történő megküldése, 4. a minisztériumot érintő Állami Számvevőszék (ÁSZ) és Kormányzati Ellenőrzési Hivatal (KEHI) vizsgálatokkal kapcsolatos koordinációs feladatok ellátása, 5. kapcsolattartás az intézmények, társaságok belső ellenőrzési vezetőivel, számukra szakmai, módszertani segítség nyújtása a feladataik színvonalas végzése érdekében, 6. ellenőrzési jelentések alapján készített intézkedési tervek végrehajtásának ellenőrzése, 7. kapcsolattartás az európai uniós források felhasználásában közvetlenül vagy közvetetten érintett szervezetekkel, és az ehhez kapcsolódó koordinációs feladat ellátása. A Főosztály operatív feladatai: 8. indokolt esetben az éves ellenőrzési terv módosításának kezdeményezése, 9. nyilvántartás vezetése az ellenőrzési feladatok megvalósításáról és az ellenőrzési jelentések alapján készített intézkedési tervek végrehajtásának állásáról, együttműködés a Pénzügyminisztériummal az egységes nyilvántartást szolgáló informatikai rendszer fejlesztésében, 10. a belső ellenőrzési kézikönyvek kidolgozása és szükség szerinti aktualizálása, 11. a miniszter által felügyelt illetve irányított intézmények által készített éves beszámolók megbízhatósági felülvizsgálata, 12. aktív együttműködés a Pénzügyminisztériummal az ellenőrzéssel kapcsolatos jogszabályok kidolgozása, módosítása, az ellenőrzési rendszer fejlesztése, módszertani útmutatók elkészítése tekintetében, 13. az intézmények vezetői javaslatára az adott költségvetési szerv belső ellenőrzési egység vezetőjével kapcsolatos személyi ügyek (kinevezés, felmentés) véleményezése, 14. az ellenőrzések minőségbiztosítási rendszerének fejlesztése és működtetése, 15. az ellenőrzésre vonatkozó jogszabálytervezetekkel kapcsolatos minisztériumi álláspont kialakítása és koordinációja, 16. a folyamatba épített, előzetes és utólagos vezetői ellenőrzési rendszerek kiépítésének, működésének, jogszabályoknak és szabályzatoknak való megfelelésének vizsgálata és értékelése, 17. ellenőrzés végzése az intézményeknél, a fejezeti kezelésű pénzeszközök felhasználásának ellenőrzése a minisztériumhoz tartozó többségi állami tulajdonú szervezeteknél, valamint a fejezet költségvetéséből adott juttatások és támogatások ellenőrzése a kedvezményezetteknél és a lebonyolító szervezeteknél, 18. szükség szerint a közérdekű bejelentések és panaszok kivizsgálása, 19. amennyiben az ellenőrzés során büntető-, szabálysértési, kártérítési, illetve fegyelmi eljárás megindításra okot adó cselekmény, mulasztás vagy 2008/23. szám hiányosság gyanúja merül fel, az intézmény vezetőjének, illetve az intézmény vezetőjének érintettsége esetén a felügyeleti szerv vezetőjének haladéktalan tájékoztatása és javaslattétele a megfelelő eljárások megindítására, 20. ellenőrzés végzése a minisztérium vagyonkezelői felelősségébe tartozó társaságoknál 21. részvétel az Államháztartási Belső Pénzügyi Tárcaközi Bizottságban, 22. a fejezethez tervezett európai uniós támogatások felhasználásának ellenőrzése, 23. a fejezet szakmai felelősségi körébe tartozó európai uniós támogatások felhasználásának - előzetes egyeztetést követően – ellenőrzés, 24. a minisztérium korrupcióellenes elkötelezettségnek erősítése az ehhez kapcsolódó feladatok ellátásában való közreműködés. 2008/23. szám

Source: https://magyarkozlony.hu/hivatalos-lapok/994d2869f2401896c3b0bf3dcf66701b3da9a7d4/dokumentumok/03d45a007919d269826efe986f90348bb0914fa4/letoltes